บอย ตัดใจขายหุ้นช่องวันอีกลอต
รับเงินสด 200 ล้านบาท เปิดทางจีเอ็มเอ็มถือเพิ่มอีก 5%,ผู้สื่อข่าวรายงานว่า บริษัท จีเอ็มเอ็ม แกรมมี่ จำกัด (มหาชน) หรือ GRAMMY ได้แจ้งตลาดหลักทรัพย์ฯ เมื่อวันที่ 18 เม.ย. ว่า คณะกรรมการบริษัทเตรียมที่จะใช้เงิน 220 ล้านบาท เข้าซื้อหุ้นเพิ่ม 5.77% ในบริษัทเดอะวัน เอ็นเตอร์ไพรส์ จำกัด (ONE ENT) ซึ่งทำธุรกิจทีวีดิจิตอลช่องวัน (ONE) หลังมองศักยภาพการเติบโตในอนาคต โดยหลัง เดอะวันเสร็จสิ้นการเพิ่มทุนวันที่ 31 พ.ค.60 และจีเอ็มเอ็มเข้าซื้อหุ้นเพิ่มแล้วเสร็จ จะทำให้จีเอ็มเอ็มแกรมมี่ถือหุ้นในเดอะวัน เพิ่มขึ้นเป็นสัดส่วน 31.27% และกลุ่มนายถกลเกียรติ วีรวรรณ (บอย) จะถือหุ้น 18.73%,ทั้งนี้ ที่ประชุมคณะกรรมการบริษัทเมื่อวันที่ 17 เม.ย. เห็นชอบให้เข้าซื้อหุ้นเดอะวัน จากบริษัท ซีเนริโอ จำกัด (SCENERIO) ซึ่งอยู่ในกลุ่มนายถกลเกียรติ โดยจะเข้าซื้อหุ้นจำนวน 2.2 ล้านหุ้น คิดเป็น 5.77% ในราคารวม 220 ล้านบาท ภายหลังจากวันที่ 31 พ.ค.60 ซึ่งเป็นวันที่เดอะวันเพิ่มทุนจดทะเบียนเสร็จสมบูรณ์,ทั้งนี้เดอะวันเป็นผู้ถือหุ้น 100% ในช่องวัน ซึ่งเป็นผู้ได้รับใบอนุญาตให้ใช้คลื่นความถี่และประกอบกิจการการบริการโทรทัศน์ในระบบดิจิตอล ประเภทบริการทางธุรกิจระดับชาติ หมวดหมู่ความคมชัดสูง (HD),โดยเดอะวันอยู่ระหว่างการดำเนินการตามแผนเพิ่มทุน ซึ่งจะแบ่งการเพิ่มทุนเป็น 2 ครั้ง ในวันที่ 28 ก.พ.60 และวันที่ 31 พ.ค.60 ซึ่งเมื่อเสร็จสมบูรณ์แล้วจะทำให้จีเอ็มเอ็ม ถือหุ้นลดลงเหลือ 25.50% จากเดิม 51%, กลุ่มนายถกลเกียรติ จะถือหุ้นลดลงเหลือ 24.50% จากเดิม 49% ขณะที่บริษัท ประนันท์ภรณ์ จำกัด ซึ่งมีนางสาวปรมาภรณ์ ปราสาททองโอสถ เป็นผู้ถือหุ้นรายใหญ่ เข้ามาถือหุ้นเดอะวันในสัดส่วน 50% ด้วยการใส่เงินลงทุนเข้ามาทั้งสิ้น 1,910 ล้านบาท และผู้ถือหุ้นทุกฝ่ายจะเข้าร่วมรับภาระค้ำประกันและภาระหนี้ของกลุ่มวัน,สำหรับจีเอ็มเอ็มที่จะเข้ามาซื้อหุ้นเพิ่มในเดอะวันอีก 5.77% หลังเพิ่มทุนแล้วเสร็จนั้น จะทำให้จีเอ็มเอ็มถือหุ้นในเดอะวันเพิ่มเป็น 31.27% และกลุ่มนายถกลเกียรติ จะถือหุ้นเหลือ 18.73% ส่วนบริษัท ประนันท์ภรณ์ จำกัด ถือหุ้นในสัดส่วน 50%,โดยสาเหตุที่คณะกรรมการบริษัทอนุมัติการเข้าซื้อหุ้นเพิ่ม เนื่องจากมองว่าช่องวันมีศักยภาพที่จะเติบโตได้ในอนาคต และสามารถชำระหนี้คืนสถาบันการเงินได้ โดยบริษัทจะใช้เงินสดจากการดำเนินงาน เป็นเงินทุนในการเข้าซื้อหุ้นจากซีเนริโอในครั้งนี้.
บริษัท จีเอ็มเอ็ม แกรมมี่ จำกัด (มหาชน) หรือ GRAMMY ได้แจ้งตลาดหลักทรัพย์ฯ เมื่อวันที่ 18 เม.ย. ว่า คณะกรรมการบริษัทเตรียมที่จะใช้เงิน 220 ล้านบาท เข้าซื้อหุ้นเพิ่ม 5.77% ในบริษัทเดอะวัน เอ็นเตอร์ไพรส์ จำกัด (ONE ENT)
จีเอ็มเอ็ม แกรมมี่,GRAMMY,ผู้ถือหุ้น,ถกลเกียรติ วีรวรรณ,ซีเนริโอ